Delanscy radźićeljo so z hospodarskim planom 2016 zaběrali
Róžant (JK/SN). Gmejna Ralbicy-Róžant njebudźe a njemóže trěbne powjetšenje abo rozšěrjenje Ralbičanskeje pěstowarnje w přichodnych lětach zwoprawdźić. Swójski podźěl něhdźe 1,5 milionow eurow njemóhła gmejna ani při spěchowanju cyłeho předewzaća zwjesć. To praji wjesnjanosta Hubertus Ryćer (CDU) na wčerawšim posedźenju gmejnskeje rady na naprašowanje ze stron staršiskeje rady pěstowarnje. Přiwšěm zaruča gmejna funkcionalitu a porjad w přebywanišću w Ralbicach kaž tež w Smjerdźacej. Takle zdźěli to gmejna nošerjej Serbskemu šulskemu towarstwu a staršiskej radźe.
slv_Latn szl_Latn